Title: ประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ 10)

ประกาศเจ้าพนักงานควบคุมการแลกเปลี่ยนเงิน

ประกาศเจ้าพนักงานควบคุมการแลกเปลี่ยนเงิน
เรื่อง  การกำหนดหลักเกณฑ์และวิธีปฏิบัติ
เกี่ยวกับการแลกเปลี่ยนเงิน
(ฉบับที่ ๑๐)
---------------------

            อาศัยอำนาจตามความในข้อ
๗ ข้อ ๑๖ และข้อ ๒๐ แห่งกฎกระทรวง ฉบับที่ ๑๓ 
(พ.ศ. ๒๔๙๗)
ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ 
ซึ่งแก้ไขเพิ่มเติมโดยกฎกระทรวง ฉบับที่ ๒๓ (พ.ศ. ๒๕๔๑)
ออกตามความในพระราชบัญญัติ
ควบคุมการแลกเปลี่ยนเงิน พุทธศักราช ๒๔๘๕ ข้อ ๕ ข้อ ๖
และข้อ ๗ แห่งประกาศกระทรวง
การคลัง เรื่อง การควบคุมการแลกเปลี่ยนเงิน ลงวันที่ ๑
เมษายน ๒๕๓๔ ข้อ ๑๓ ข้อ ๑๔ ข้อ ๑๕ 
ข้อ ๑๗ ข้อ ๑๘ ข้อ ๒๐ และข้อ ๒๒ แห่งประกาศกระทรวงการคลัง
เรื่อง คำสั่งรัฐมนตรีให้ไว้แก่
ตัวแทนรับอนุญาต ลงวันที่ ๑๙ มีนาคม ๒๕๓๔
เจ้าพนักงานออกประกาศไว้ ดังต่อไปนี้

                        ข้อ  ๑ 
ให้เพิ่มความต่อไปนี้เป็น (๒) ของข้อ ๖ วรรคหนึ่ง แห่งประกาศ
เจ้าพนักงานควบคุมการแลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการ
แลกเปลี่ยนเงิน ลงวันที่ ๑ เมษายน ๒๕๓๔
ซึ่งถูกยกเลิกโดยประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ ๕) 
ลงวันที่ ๒๒ กันยายน ๒๕๔๐
                        "(๒)  ผ่อนผันการจัดให้ได้มาซึ่งเงินตราต่างประเทศ
สำหนับการส่งของออกที่
ผู้ซื้อชำระเงินเกินกว่า ๑๒๐ วัน
นับแต่วันส่งของออกนอกประเทศ หรือเกินกว่ากำหนดเงื่อนเวลา
การชำระค่าของ ทั้งนี้
ระยะเวลาการจัดให้ได้มาซึ่งเงินตราต่างประเทศต้องไม่เกิน ๓๖๐ วัน นับแต่
วันส่งของออกนอกประเทศ
โดยให้ผู้ส่งของออกยื่นหนังสือคำขออนุญาตตามแบบที่เจ้าพนักงาน
กำหนด และเอกสารหลักฐานต่าง ๆ
ตามที่กำหนดในแบบหนังสือคำขออนุญาตดังกล่าว"

                        ข้อ  ๒ 
ให้ยกเลิกความในข้อ ๑๐ แห่งประกาศเจ้าพนักงานควบคุมการ
แลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน
ลงวันที่ ๑ 
เมษายน ๒๕๓๔
ซึ่งแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่อง การ
กำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน
(ฉบับที่ ๕) ลงวันที่ ๒๒ กันยายน 
๒๕๔๐ (ฉบับที่ ๖) ลงวันที่ ๙ กุมภาพันธ์ ๒๕๔๒ และ (ฉบับที่
๙) ลงวันที่ ๑๑ มกราคม ๒๕๔๔ 
และให้ใช้ความต่อไปนี้แทน
                        "ข้อ  ๑๐ 
บุคคลใดขอซื้อหรือแลกเปลี่ยนหรือถอนหรือกู้ยืมเงินตราต่างประเทศ
กับตัวแทนรับอนุญาตเพื่อวัตถุประสงค์ตามที่ระบุข้างท้ายนี้
ตัวแทนรับอนุญาตต้องเรียกให้บุคคล
นั้นยื่นเอกสารหลักฐานตามที่ระบุไว้แต่ละกรณีดังต่อไปนี้
                        (๑) 
ชำระค่าของที่นำเข้าหรือของที่สั่งจากประเทศหนึ่งไปยังอีกประเทศหนึ่ง
โดยไม่นำของเข้ามาในประเทศ
ต้องเรียกเอกสารหลักฐานอย่างใดอย่างหนึ่ง ดังนี้

(ก)  สัญญาซื้อขาย

(ข)  บัญชีราคาสินค้า

(ค)  เอกสารเรียกเก็บเงินจากผู้ขาย
                        ทั้งนี้
ในกรณีการชำระเงินให้แก่บุคคลอื่นที่มิใช่ผู้ขายสินค้าต้องเรียกเอกสาร
หลักฐานหรือคำสั่งของผู้ขายสินค้า
                        (๒)  ซื้ออสังหาริมทรัพย์ในต่างประเทศ
ต้องเรียกเอกสารหลักฐาน ดังนี้

(ก) 
หนังสือชี้แจงเหตุผลความจำเป็น

(ข) 
รายละเอียดของอสังหาริมทรัพย์และ

(ค)  คำรับรองตามแบบที่กำหนด
                        คำรับรองตาม
(ค) ให้ตัวแทนรับอนุญาตส่งให้เจ้าพนักงานพร้อมกับแบบ ธ.ต. ๕
                        (๓) 
ซื้อหุ้นบริษัทในเครือเดียวกันที่ต่างประเทศในลักษณะที่เป็นการให้
สวัสดิการแก่พนักงาน ต้องเรียกเอกสารหลักฐาน ดังนี้

(ก) 
หนังสือชี้แจงรายละเอียดเกี่ยวกับสวัสดิการที่พนักงานจะได้รับ

(ข) 
เอกสารโครงการซื้อหุ้นบริษัทในเครือเดียวกัน

(ค) 
เอกสารที่แสดงความสัมพันธ์การเป็นบริษัทในเครือเดียวกัน และ

(ง)  คำรับรองตามแบบที่กำหนด
                        คำรับรองตาม
(ง) ให้ตัวแทนรับอนุญาตส่งให้เจ้าพนักงานพร้อมกับแบบ ธ.ต. ๕
                        (๔)  ซื้อหลักทรัพย์ในต่างประเทศ
ต้องเรียกเอกสารหลักฐาน ดังนี้

(ก) 
หนังสือชี้แจงเหตุผลความจำเป็น

(ข)  รายละเอียดของหลักทรัพย์
และ

(ค)  คำรับรองตามแบบที่กำหนด
                        (๕)  ลงทุนในกิจการที่ต่างประเทศ
ต้องเรียกเอกสารหลักฐาน ดังนี้

(ก) 
หนังสือชี้แจงเหตุผลการลงทุน

(ข)  รายละเอียดของการลงทุน

(ค) 
เอกสารหลักฐานเกี่ยวกับผู้ลงทุน อันได้แก่ ใบสำคัญการจดทะเบียน
นิติบุคคล หนังสือรับรอง
และรายชื่อผู้ถือหุ้นส่วนที่กระทรวงพาณิชย์รับรอง และ

(ง)  คำรับรองตามแบบที่กำหนด
                        คำรับรองตาม
(ง) ให้ตัวแทนรับอนุญาตส่งให้เจ้าพนักงานพร้อมกับแบบ ธ.ต. ๔ 
หรือ ธ.ต. ๕ แล้วแต่กรณี
                        คำว่า
"ลงทุนในกิจการที่ต่างประเทศ" หมายความถึง จัดตั้งกิจการในต่าง
ประเทศหรือเข้าร่วมลงทุนกับบุคคลหรือนิติบุคคลในต่างประเทศ
โดยมีสัดส่วนการถือหุ้นหรือส่วน
เป็นเจ้าของไม่ต่ำกว่าร้อยละ ๑๐ ของทุนทั้งหมดของกิจการนั้น
ทั้งนี้ สัดส่วนการถือหุ้นให้นับต่อ
หนึ่งราย
                        (๖) 
ให้กู้ยืมแก่กิจการในเครือที่ต่างประเทศต้องเรียกเอกสารหลักฐาน ดังนี้

(ก) 
หลักฐานแสดงความเป็นเจ้าของหรือการถือหุ้น

(ข) 
หลักฐานการกู้ยืมที่แสดงรายละเอียดของการกู้ยืม และ

(ค)  คำรับรองตามแบบที่กำหนด
                        คำรับรองตาม
(ค) ให้ตัวแทนรับอนุญาตส่งให้เจ้าพนักงานพร้อมกับแบบ ธ.ต. ๔ 
หรือ ธ.ต. ๕ แล้วแต่กรณี
                        คำว่า
"กิจการในเครือที่ต่างประเทศ" หมายความถึง สำนักงานสาขาหรือ
ตัวแทนที่อยู่นอกประเทศของนิติบุคคลที่ตั้งขึ้นตามกฎหมายไทย
ห้างหุ้นส่วนในต่างประเทศที่ผู้ให้กู้
เป็นหุ้นส่วนรวมกันไม่ต่ำกว่าร้อยละ ๑๐
ของทุนทั้งหมดของห้างนั้น บริษัทจำกัดในต่างประเทศที่
ผู้ให้กู้ถือหุ้นรวมกันไม่ต่ำกว่าร้อยละ ๑๐
ของหุ้นทั้งหมดของบริษัทจำกัดนั้น และให้หมายความ
รวมถึงกิจการในต่างประเทศที่ผู้ให้กู้มีส่วนเป็นเจ้าของไม่ต่ำกว่าร้อยละ
๑๐ ของทุนทั้งหมดของ
กิจการนั้น
                        (๗) 
ส่งเงินซึ่งเป็นกรรมสิทธิ์ของคนไทยที่ย้ายถิ่นฐานไปพำนักอยู่ต่างประเทศ
เป็นการถาวร ต้องเรียกเอกสารหลักฐาน ดังนี้

(ก) 
หลักฐานของทางการที่แสดงว่ายินยอมให้ผู้รับพำนักอยู่ในประเทศนั้น
เป็นการถาวร และ

(ข) 
หลักฐานที่แสดงว่าเงินที่จะส่งเป็นของผู้รับ เช่น หนังสือรับรองเงินฝาก
จากธนาคาร
                        (๘)  ส่งเงินมรดกให้แก่ผู้รับมรดกที่มีถิ่นพำนักถาวรในต่างประเทศ
ต้องเรียก
เอกสารหลักฐาน ดังนี้

(ก) 
หลักฐานของทางการที่แสดงว่ายินยอมให้ผู้รับพำนักอยู่ในประเทศนั้น 
เป็นการถาวร และ

(ข) 
หลักฐานที่แสดงว่าเป็นผู้รับมรดก เช่น สำเนาพินัยกรรมหรือหนังสือ
ของผู้จัดการที่ศาลตั้งที่แสดงการจัดสรรเงินมรดกให้แก่ผู้รับ
                        (๙)  ส่งไปให้ครอบครัวหรือญาติพี่น้อง
ซึ่งมีถิ่นพำนักถาวรในต่างประเทศต้อง
เรียกเอกสารหลักฐาน ดังนี้

(ก) 
หลักฐานของทางการที่แสดงว่ายินยอมให้ผู้รับพำนักอยู่ในประเทศนั้น 
เป็นการถาวร และ

(ข) 
หลักฐานที่แสดงความสัมพันธ์ทางเครือญาติ เช่น บัญชีเครือญาติ
                        (๑๐)  เป็นค่าใช้จ่ายเดินทางไปต่างประเทศ
ต้องเรียกเอกสารหลักฐานอย่างใด
อย่างหนึ่ง ดังนี้

(ก)  หนังสือเดินทาง

(ข) 
ตั๋วเครื่องบินหรือตั๋วยานพาหนะเดินทาง
                        (๑๑) 
ชำระคืนต้นเงินกู้จากต่างประเทศไม่ว่าเงินกู้บาทหรือเงินกู้เงินตรา
ต่างประเทศต้องเรียกเอกสารหลักฐาน ดังนี้

(ก) 
หลักฐานที่แสดงรายละเอียดของการกู้ยืมเงินจากต่างประเทศ เช่น
สัญญากู้ และ

(ข) 
หลักฐานการนำเงินกู้จากต่างประเทศนั้นเข้ามาในประเทศ เช่น ธ.ต.ต 
หรือ ธ.ต. ๔๐
                        (๑๒) 
ชำระดอกเบี้ยเงินกู้จากต่างประเทศไม่ว่าเงินกู้บาทหรือเงินกู้เงินตรา
ต่างประเทศต้องเรียกเอกสารหลักฐาน ดังนี้

(ก) 
หลักฐานที่แสดงรายละเอียดของการกู้ยืมเงินจากต่างประเทศ เช่น 
สัญญากู้ ทั้งนี้ เฉพาะในการส่งเงินค่าดอกเบี้ยครั้งแรก

(ข) 
หลักฐานการนำเงินกู้จากต่างประเทศนั้นเข้ามาในประเทศ เช่น ธ.ต. 
๓ หรือ ธ.ต. ๔๐ และ

(ค) 
เอกสารเรียกเก็บเงินค่าดอกเบี้ยหรือเอกสารแสดงการคำนวณ
ดอกเบี้ยกรณีไม่มีเอกสารเรียกเก็บเงิน
                        (๑๓)  ส่งคืนเงินค่าขายหุ้นหรือหน่วยลงทุน
ต้องเรียกเก็บเอกสารหลักฐาน คือ 
หลักฐานที่แสดงการขายหุ้นหรือหน่วยลงทุน เช่น สัญญาซื้อขาย
                        (๑๔) 
ส่งคืนเงินลงทุนในตราสารทางการเงินที่ออกโดยสถาบันการเงินใน
ประเทศไทย เช่น ตั๋วสัญญาใช้เงิน ตั๋วแลกเงิน
ต้องเรียกเอกสารหลักฐานอย่างหนึ่งอย่างใด ดังนี้
                                (ก)  หลักฐานแสดงการถือกรรมสิทธิ์ในตราสารทางการเงิน ในกรณีถือ
ตราสารทางการเงินจนครบกำหนด

(ข) 
หลักฐานแสดงการโอนกรรมสิทธิ์ตราสารทางการเงิน ในกรณีขาย
ตราสารทางการเงินต่อให้บุคคลอื่น
                        (๑๕) 
ส่งคืนเงินทุนของสาขาหรือสำนักงานผู้แทนในประเทศไทย ต้องเรียก
เอกสารหลักฐานดังนี้

(ก) 
หลักฐานการจัดตั้งสาขาหรือสำนักงานผู้แทนในประเทศไทย เช่น 
ใบอนุญาตจากกระทรวงพาณิชย์

(ข)  หลักฐานการนำเงินเข้า
เช่น ธ.ต. ๓ หรือ ธ.ต. ๔๐ และ

(ค) 
หลักฐานที่แสดงว่าเงินที่จะส่งเป็นของสาขาหรือสำนักงานผู้แทนใน
ประเทศไทย เช่น สำเนาบัญชีเงินฝาก
                        (๑๖) 
ส่งคืนเงินลงทุนของกองทุนรวมเนื่องจากการลดทุนของกองทุนรวม ทั้งนี้ 
การลดทุนดังกล่าวต้องมิได้เกิดจากการระดมทุนหรือกู้ยืมจากในประเทศ
หรือรายได้ทางอ้อมที่เกิด
จากการระดมทุนหรือกู้ยืมจากในประเทศ ต้องเรียกเอกสารหลักฐาน
ดังนี้

(ก) 
หลักฐานการนำเงินเข้ามาซื้อหน่วยลงทุน เช่น ธ.ต. ๓ หรือ ธ.ต. ๔๐

(ข) 
มติที่ประชุมของกองทุนรวมในการลดทุน ให้แก่ผู้ถือหน่วยลงทุน

(ค) 
งบการเงินที่กองทุนรวมรับรองความถูกต้อง

(ง)  รายละเอียดแสดงทรัพย์สินสุทธิของกองทุนรวมในขณะที่ลดทุน
และ

(จ) 
หลักฐานแสดงแหล่งที่มาของเงินที่ใช้ในการลดทุน
                        เอกสารดังกล่าวข้างต้นให้ตัวแทนรับอนุญาตส่งให้เจ้าพนักงานพร้อมภาพถ่าย
ของแบบ ธ.ต. ๔ หรือ ธ.ต. ๔๐
                        (๑๗)  ส่งคืนเงินลงทุนกรณีเลิกกิจการ
ลดทุนหรือลดมูลค่าหุ้น ต้องเรียกเอกสาร
หลักฐานอย่างใดอย่างหนึ่ง ดังนี้

(ก) 
หนังสือรับรองเสร็จสิ้นการชำระบัญชีของผู้ชำระบัญชี ในกรณีที่เลิก
กิจการ

(ข) 
ใบรับรองทุนจดทะเบียนที่ออกโดยกระทรวงพาณิชย์ ในกรณีลดทุน
หรือลดมูลค่าหุ้น
                        (๑๘)  ส่งเงินคืนค่าขายอสังหาริมทรัพย์ให้แก่บุคคลต่างประเทศ
ต้องเรียก
เอกสารหลักฐาน ดังนี้

(ก)  สัญญาซื้อขาย และ

(ข) 
หลักฐานแสดงการโอนกรรมสิทธิ์ในอสังหาริมทรัพย์
                        (๑๙) 
ส่งเงินค่าเช่าอสังหาริมทรัพย์ให้แก่บุคคลต่างประเทศ ต้องเรียกเอกสาร
หลักฐาน ดังนี้

(ก)  สัญญาเช่า

(ข) 
หลักฐานการถือกรรมสิทธิ์ในอสังหาริมทรัพย์ของบุคคลต่างประเทศ
                        (๒๐) 
ส่งคืนเงินที่บุคคลต่างประเทศเคยนำเข้ามาในประเทศไทย ต้องเรียก
เอกสารหลักฐาน ดังนี้

(ก) 
หลักฐานการนำเงินเข้ามาในประเทศไทย เช่น ธ.ต. ๓ หรือ ธ.ต. ๔๐
                                (ข) 
หลักฐานที่แสดงว่าเงินที่จะส่งออกเป็นเงินของบุคคลต่างประเทศนั้น 
เช่น สำเนาบัญชีเงินฝาก
                        (๒๑)  ส่งเงินปันผล ต้องเรียกเอกสารหลักฐาน คือ
หลักฐานการจ่ายเงินปันผล 
เช่น ใบแจ้งการจ่ายเงินปันผลของบริษัทผู้จ่าย
                        (๒๒)  ส่งเงินกำไรออกไปให้สำนักงานใหญ่
ต้องเรียกเอกสารหลักฐาน คือ 
งบการเงินสำหรับรอบระยะเวลาบัญชีปัจจุบันที่มีผู้สอบบัญชีรับอนุญาตรับรองแล้วหรืองบการเงิน
ระหว่างกาลที่บริษัทได้รับรองความถูกต้องแล้ว
หากเป็นการส่งกำไรระหว่างกาล
                        (๒๓)  เป็นค่าใช้จ่ายในการศึกษา
ต้องเรียกเอกสารหลักฐาน คือ หลักฐานการ
ศึกษา เช่น หนังสือรับรองของสถานศึกษาหรือหนังสือรับรองของ
ก.พ.
                        (๒๔) 
ส่งเงินออมของชาวต่างประเทศที่ทำงานในประเทศไทย ต้องเรียกเอกสาร
หลักฐาน คือ หนังสือรับรองรายได้จากนายจ้าง
                        (๒๕)  วัตถุประสงค์อื่นนอกจากที่กล่าวมาข้างต้น
ต้องเรียกเอกสารหลักฐานอัน
แสดงภาระผูกพันที่จะต้องชำระเงินให้แก่บุคคลในต่างประเทศ
เช่น สัญญาเอกสารเรียกเก็บเงิน ทั้ง
นี้
ให้รวมถึงการชำระเงินให้แก่บุคคลอื่นตามคำสั่งของบุคคลในต่างประเทศดังกล่าว
โดยแสดง
เอกสารหลักฐานที่เกี่ยวข้อง
                        เว้นแต่กรณีการขอซื้อเงินตราต่างประเทศเพื่อวัตถุประสงค์ตามวรรคหนึ่ง
(๑) 
(๒) (๓) และ (๔)
ความในวรรคหนึ่งมิให้ใช้บังคับแก่การขอซื้อเงินตราต่างประเทศกับตัวแทนรับ
อนุญาต ในจำนวนที่ไม่เกิน ๑๐,๐๐๐
ดอลลาร์สหรัฐอเมริกาหรือเทียบเท่าตามอัตราตลาด แต่
ตัวแทนรับอนุญาตต้องเรียกให้ผู้ขอยื่นแบบการขอซื้อเงินตราต่างประเทศที่กรอกข้อมูลและ
ลงลายมือชื่อเรียบร้อยแล้วตามแบบที่เจ้าพนักงานกำหนด"

                        ข้อ  ๓ 
ให้ยกเลิกความในข้อ ๑๑ แห่งประกาศเจ้าพนักงานควบคุมการแลก
เปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๑ 
เมษายน ๒๕๓๔ และให้ใช้ความต่อไปนี้แทน
                        "ข้อ  ๑๑ 
บุคคลใดขอกู้ยืมหรือขอรับสินเชื่อรูปแบบอื่นเป็นเงินตราต่างประเทศ
จากตัวแทนรับอนุญาต เพื่อวัตถุประสงค์ตามที่กล่าวในข้อ ๑๐
หรือเพื่อขายให้แก่ตัวแทนรับ
อนุญาตนั้นตัวแทนรับอนุญาตต้องเรียกให้บุคคลดังกล่าวทำสัญญากู้หรือเอกสารการรับสินเชื่อไว้
เป็นหลักฐาน
                        บุคคลใดขอซื้อเงินตราต่างประเทศจากตัวแทนรับอนุญาต
หรือขอถอนเงินตรา
ต่างประเทศจากบัญชีเงินฝากเพื่อชำระคืนหนี้เงินตราต่างประเทศตามวรรหนึ่งตัวแทนรับอนุญาต
ต้องเรียกสำเนาสัญญากู้หรือเอกสารการรับสินเชื่อจากบุคคลนั้น"

                        ข้อ  ๔ 
ให้ยกเลิกความในวรรคสองของข้อ ๑๓ แห่งประกาศเจ้าพนักงาน
ควบคุมการแลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน 
ลงวันที่ ๑ เมษายน ๒๕๓๔ และให้ใช้ความต่อไปนี้แทน
                        "การฝากเงินตราต่างประเทศตามวรรคหนึ่งไว้กับตัวแทนรับอนุญาตให้ได้รับ
ยกเว้นไม่ต้องปฏิบัติตามข้อ ๑๔ และให้ตัวแทนรับอนุญาตไม่ต้องปฏิบัติตามข้อ
๑๘ แห่งประกาศ
กระทรวงการคลัง เรื่อง
คำสั่งรัฐมนตรีให้ไว้แก่ตัวแทนรับอนุญาต ลงวันที่ ๑๙ มีนาคม ๒๕๓๔"

                        ข้อ  ๕ 
ให้ยกเลิกความในข้อ ๑๔ แห่งประกาศเจ้าพนักงานควบคุมการ
แลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน
ลงวันที่ ๑ 
เมษายน ๒๕๓๔
ซึ่งแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่อง การ
กำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน
(ฉบับที่ ๕) ลงวันที่ ๒๒ กันยายน 
๒๕๔๐ และให้ใช้ความต่อไปนี้แทน
                        "ข้อ  ๑๔  บุคคลใดฝากเงินตราต่างประเทศกับตัวแทนรับอนุญาตไม่ว่าจะเป็น
เงินตราต่างประเทศค่าของที่ส่งออกนอกประเทศหรือเงินตราต่างประเทศอันเกิดจากแหล่งเงินได้ใน
ต่างประเทศที่ได้มาด้วยประการอื่น
ผู้นั้นต้องปฏิบัติให้ถูกต้องครบถ้วนตามหลักเกณฑ์ วิธีการ 
เงื่อนไข และวงเงิน ดังต่อไปนี้
                        (๑) 
เงินตราต่างประเทศที่ฝากต้องเป็นเงินอันเกิดจากแหล่งเงินได้ใน
ต่างประเทศ
                        (๒) 
ผู้ฝากเงินตราต่างประเทศต้องยื่นเอกสารแสดงภาระผูกพันที่จะต้องชำระ
เงินตราต่างประเทศให้แก่บุคคลในต่างประเทศ ตัวแทนรับอนุญาต
ธนาคารเพื่อการส่งออกและนำ
เข้าแห่งประเทศไทย
หรือบรรษัทเงินทุนอุตสาหกรรมแห่งประเทศไทย ภายใน ๓ เดือน นับแต่วันที่
ฝากเงินตราต่างประเทศนั้น
และฝากได้ไม่เกินจำนวนที่ผู้ฝากมีภาระผูกพันที่ต้องชำระเป็นเงินตรา
ต่างประเทศภายในกำหนดเวลาดังกล่าว ทั้งนี้
เว้นแต่ผู้ฝากเป็นส่วนราชการ องค์การของรัฐ 
องค์การของรัฐบาล รัฐวิสาหกิจของประเทศไทย
และข้าราชการที่ปฏิบัติงานในต่างประเทศ
                        (๓)  แจ้งรายการตามแบบ ธ.ต. ๓
ต่อเจ้าพนักงานโดยผ่านตัวแทนรับอนุญาต
ในขณะที่ฝาก สำหรับการฝากแต่ละครั้งที่เกินกว่า ๑๐,๐๐๐
ดอลลาร์สหรัฐอเมริกาหรือเทียบเท่า
ตามอัตราตลาด และเงินตราต่างประเทศที่ฝากเป็นเงินที่ได้มาด้วยประการอื่นอันมิใช่ค่าของที่ส่ง
ออกนอกประเทศ
                        (๔) 
เงินฝากเงินตราต่างประเทศรวมทุกสกุลและทุกบัญชี ต้องมียอดคงเหลือ
ไม่เกิน ๕๐๐,๐๐๐
ดอลลาร์สหรัฐอเมริกาหรือเทียบเท่าตามอัตราตลาดสำหรับบุคคลธรรมดาหรือ 
๕,๐๐๐,๐๐๐ ดอลลาร์สหรัฐอเมริกาหรือเทียบเท่าตามอัตราตลาดสำหรับนิติบุคคล
ทั้งนี้ เว้นแต่

(ก)  ผู้ฝากเป็นนิติบุคคล
และตัวแทนรับอนุญาตเห็นว่ามีภาระตาม (๒) 
รวมกันทั้งสิ้นเกินกว่า ๕,๐๐๐,๐๐๐ ดอลลาร์สหรัฐอเมริกา
ให้ตัวแทนรับอนุญาตรับฝากเงินตรา
ต่างประเทศเข้าบัญชีได้ แต่ยอดเงินฝากคงเหลือในบัญชีรวมทุกสกุลและทุกบัญชีต้องไม่เกิน

๑๐,๐๐๐,๐๐๐ ดอลลาร์สหรัฐอเมริกา

(ข)  ผู้ฝากเป็นส่วนราชการ
องค์การของรัฐ องค์การของรัฐบาล และ
รัฐวิสาหกิจของประเทศไทย

(ค) 
ผู้มีบัญชีเงินฝากเงินตราต่างประเทศอยู่แล้วในวันที่ประกาศนี้ใช้
บังคับโดยให้มีเงินฝากเงินตราต่างประเทศได้ตามเงื่อนไขที่เจ้าพนักงานได้อนุญาตไว้เดิม
                        ในกรณีเงินตราต่างประเทศที่ฝากเป็นธนบัตร
ธนาคารบัตร หรือเหรียญกษาปณ์
ให้ฝากได้ไม่เกินวันละ ๕,๐๐๐
ดอลลาร์สหรัฐอเมริกาหรือเทียบเท่าตามอัตราตลาดสำหรับผู้ฝาก
แต่ละราย เว้นแต่ผู้ฝากนั้นจะได้รับอนุญาตให้ประกอบธุรกิจเกี่ยวกับเงินตราต่างประเทศ"

                        ข้อ  ๖ 
ให้ยกเลิกความในข้อ ๑๕ แห่งประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๑ 
เมษายน ๒๕๓๔ และให้ใช้ความต่อไปนี้แทน
                        "ข้อ
๑๕ การฝากเงินตราต่างประเทศอันเกิดจากแหล่งเงินได้ในต่างประเทศและ
เป็นเงินที่ได้มาด้วยประการอื่นนอกจากค่าของที่ส่งออกของบุคคลที่ระบุต่อไปนี้ไว้กับตัวแทน
รับอนุญาต ได้รับยกเว้นไม่ต้องปฏิบัติตามข้อ ๑๔
และให้ตัวแทนรับอนุญาตไม่ต้องปฏิบัติตามข้อ 
๑๘ แห่งประกาศกระทรวงการคลัง เรื่อง
คำสั่งรัฐมนตรีให้ไว้แก่ตัวแทนรับอนุญาต ลงวันที่ ๑๙ 
มีนาคม ๒๕๓๔
                        (๑) 
เจ้าหน้าที่หรือพนักงานของสถานทูตต่างประเทศ ซึ่งเป็นชาวต่างประเทศ
                        (๒) 
เจ้าหน้าที่หรือพนักงานของทบวงการชำนัญพิเศษแห่งองค์การสห
ประชาชาติ องค์การหรือสถาบันระหว่างประเทศ ซึ่งเป็นชาวต่างประเทศ
                        (๓) 
ชาวต่างประเทศที่เข้ามาปฏิบัติงานชั่วคราวในประเทศไทย
                        ในกรณีเงินตราต่างประเทศที่ฝากเป็นธนบัตร
ธนาคารบัตร หรือเหรียญกษาปณ์
ให้ฝากได้ไม่เกินวันละ ๕,๐๐๐
ดอลลาร์สหรัฐอเมริกาหรือเทียบเท่าตามอัตราตลาดสำหรับผู้ฝากแต่
ละราย"

                        ข้อ  ๗  ให้ยกเลิกความในข้อ ๑๖ แห่งประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ 
๑ เมษายน ๒๕๓๔ และให้ใช้ความต่อไปนี้แทน
                        "ข้อ
๑๖ 
ในการจ่ายดอกเบี้ยสำหรับเงินฝากที่เป็นเงินตราต่างประเทศให้
ตัวแทนรับอนุญาตจ่ายเป็นเงินตราหรือเงินตราต่างประเทศสกุลที่ฝาก"

                        ข้อ  ๘ 
ให้ยกเลิกความใน (๒) และ (๔) ของข้อ ๑๗ แห่งประกาศเจ้าพนักงาน
ควบคุมการแลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน 
ลงวันที่ ๑ เมษายน ๒๕๓๔ และให้ใช้ความต่อไปนี้แทน
                        "(๒)  แจ้งรายการตามแบบ ธ.ต. ๔
ต่อเจ้าพนักงานโดยผ่านตัวแทนรับอนุญาต
ในขณะที่ถอน
สำหรับการถอนเงินตราต่างประเทศจากบัญชีเงินฝากเพื่อขายให้แก่ตัวแทนรับ
อนุญาต
หรือเพื่อชำระคืนต้นเงินกู้หรือดอกเบี้ยให้แก่ตัวแทนรับอนุญาต
หรือเพื่อวัตถุประสงค์ตามที่
กล่าวในข้อ ๑๕
แห่งประกาศกระทรวงการคลังฉบับที่กล่าวและจำนวนเงินที่ถอนเกินกว่า ๑๐,๐๐๐ 
ดอลลาร์สหรัฐอเมริกาหรือเทียบเท่าตามอัตราตลาด"
                        "(๔)  ยื่นเอกสารหลักฐานตามที่ระบุในข้อ ๑๐ (๑)
ถึง (๒๕) ข้อ ๑๑ หรือข้อ ๑๒ 
สำหรับการถอนเงินตราต่างประเทศ เพื่อวัตถุประสงค์ในแต่ละกรณีตามที่ระบุไว้"

                        ข้อ  ๙ 
ให้ยกเลิกความในข้อ ๑๙ แห่งประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ 
๑ เมษายน ๒๕๓๔ และให้ใช้ความต่อไปนี้แทน
                        "ข้อ
๑๙ การฝากเงินตราต่างประเทศไว้กับตัวแทนรับอนุญาตตามข้อ ๑๓ ข้อ 
๑๔ และข้อ ๑๕
หากผู้ฝากประสงค์จะขอแลกเปลี่ยนเป็นเงินตราต่างประเทศสกุลอื่นก่อนฝาก ให้
ตัวแทนรับอนุญาตและผู้ฝากดำเนินการแลกเปลี่ยนได้"

                        ข้อ  ๑๐  ให้ยกเลิกความในข้อ ๒๐ แห่งประกาศเจ้าพนักงานควบคุมการ
แลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน
ลงวันที่ ๑ 
เมษายน ๒๕๓๔ และให้ใช้ความต่อไปนี้แทน
                        "ข้อ  ๒๐  การถอนเงินตราต่างประเทศจากบัญชีเงินฝาก หากผู้ถอนประสงค์จะ
แลกเปลี่ยนเป็นเงินตราต่างประเทศสกุลอื่น
เพื่อวัตถุประสงค์ตามที่กล่าวในข้อ ๑๕ (๑) ถึง (๕) แห่ง
ประกาศกระทรวงการคลัง เรื่อง
คำสั่งรัฐมนตรีให้ไว้แก่ตัวแทนรับอนุญาต ลงวันที่ ๑๙ มีนาคม 
๒๕๓๔ หรือเพื่อวัตถุประสงค์ตามที่กล่าวในข้อ ๑๐ (๑) ถึง (๓)
หรือ (๑๑) ถึง (๑๙) และ (๒๑) ถึง 
(๒๕) ข้อ ๑๑ ข้อ ๑๒
ให้ตัวแทนรับอนุญาตและผู้ถอนแลกเปลี่ยนได้ในกรณีใดกรณีหนึ่ง ดังต่อไปนี้
                        (๑) 
เมื่อปรากฏผู้ว่าถอนมีภาระต้องใช้เงินตราต่างประเทศสกุลที่ขอแลกเปลี่ยน
นั้น ตามวัตถุประสงค์ข้างต้นในทันที
                        (๒) 
เมื่อปรากฏว่าผู้ถอนขอแลกเปลี่ยนและฝากเงินตราต่างประเทศสกุลที่
ขอแลกเปลี่ยนนั้นไว้กับตัวแทนรับอนุญาต โดยผู้ถอนมีภาระต้องใช้เงินตราต่างประเทศนั้นตามวัตถุ
ประสงค์ข้างต้นภายใน ๓ เดือนนับแต่วันที่ขอแลกเปลี่ยน"

                        ข้อ  ๑๑  ให้ยกเลิกความในข้อ ๒๑ แห่งประกาศเจ้าพนักงานการแลกเปลี่ยนเงิน

เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๑ เมษายน
๒๕๓๔ 
และให้ใช้ความต่อไปนี้แทน
                        "ข้อ  ๒๑ 
ให้ตัวแทนรับอนุญาตรับเงินบาทเข้าบัญชีเงินบาทของบุคคลที่มีถิ่นที่
อยู่นอกประเทศ
สำหรับกรณีเงินบาทที่จ่ายเพื่อชำระค่าของที่สั่งจากประเทศหนึ่งไปยังอีกประเทศ
หนึ่ง โดยไม่นำของเข้ามาในประเทศ"

                        ข้อ  ๑๒  ให้ยกเลิกความในข้อ ๒๒ แห่งประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ 
๑ เมษายน ๒๕๓๔ และให้ใช้ความต่อไปนี้แทน
                        "ข้อ  ๒๒ 
การรับเงินบาทเข้าบัญชีเงินบาทของบุคคลที่มีถิ่นที่อยู่นอกประเทศให้
ตัวแทนรับอนุญาตเรียกให้ผู้ฝากยื่นเอกสารหลักฐานในแต่ละกรณี
ดังนี้
                        (๑) 
กรณีเงินบาทค่าของเงินตราต่างประเทศที่ส่งเข้ามาจากต่างประเทศให้ยื่น
เอกสารหลักฐานที่แสดงการขายเงินตราต่างประเทศ
                        (๒) 
กรณีเงินบาทที่จ่ายเพื่อชำระค่าของที่นำเข้าหรือของที่สั่งจากประเทศหนึ่ง
ไปยังอีกประเทศหนึ่งโดยไม่นำของเข้ามาในประเทศ
ให้ยื่นบัญชีราคาสินค้า หรือสัญญาซื้อขายหรือ
เอกสารเรียกเก็บจากผู้ขาย
                        (๓) 
กรณีเงินบาทที่จ่ายเพื่อวัตถุประสงค์ตามที่ระบุไว้ในข้อ ๑๐ (๒) (๓) และ 
(๕) ถึง (๒๕)
ให้ยื่นเอกสารหลักฐานตามที่ระบุไว้ในแต่ละเรื่องดังกล่าว"

                        ข้อ  ๑๓  ให้ยกเลิกความในข้อ ๒๓ แห่งประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๑ 
เมษายน ๒๕๓๔ และให้ใช้ความต่อไปนี้แทน
                        "ข้อ  ๒๓ 
การรับเงินบาทเข้าบัญชีเงินบาทของบุคคลที่มีถิ่นที่อยู่นอกประเทศใน
กรณีอื่นนอกจากที่กล่าวในข้อ ๒๐ แห่งประกาศกระทรวงการคลัง
เรื่อง คำสั่งรัฐมนตรีให้ไว้แก่ตัว
แทนรับอนุญาต ลงวันที่ ๑๙ มีนาคม ๒๕๓๔
ให้ตัวแทนรับอนุญาตยื่นขออนุญาตเป็นหนังสือต่อ
เจ้าพนักงานก่อน"

                        ข้อ  ๑๔  ให้ยกเลิกความในข้อ ๑ แห่งประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีการปฏิบัติเกี่ยวกับการแลกเปลี่ยนเงิน 
(ฉบับที่ ๒) ลงวันที่ ๓๐ เมษายน ๒๕๓๕
และให้ใช้ความต่อไปนี้แทน
                        "ข้อ  ๑ 
ในประกาศนี้ คำว่า "ธุรกิจในเครือ" หมายความว่า
บรรดานิติบุคคลที่มี
บุคคลหนึ่งถือหุ้นหรือมีส่วนเป็นเจ้าของไม่ต่ำกว่าร้อยละ ๕๐
ของทุนทั้งหมดของนิติบุคคลนั้น และ
หมายความรวมถึงบรรดานิติบุคคลซึ่งนิติบุคคลหนึ่งถือหุ้นหรือมีส่วนเป็นเจ้าของในอีกนิติบุคคล
หนึ่งไม่ต่ำกว่าร้อยละ ๕๐
ของทุนทั้งหมดของนิติบุคคลหลังด้วย ทั้งนี้ เฉพาะกรณีที่เป็นบุคคล
สัญชาติไทยหรือเป็นนิติบุคคลที่จดทะเบียนในประเทศไทย"

                        ข้อ  ๑๕  ให้ยกเลิกความในข้อ ๒ แห่งประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ ๒) 
ลงวันที่ ๓๐ เมษายน ๒๕๓๕ และให้ใช้ความต่อไปนี้แทน
                        "ข้อ  ๒ 
ในกรณีที่ผู้ส่งของออกขออนุญาตเพื่อยกเว้นหรือผ่อนผันการปฏิบัติตาม
ข้อ ๗ และข้อ ๑๖ แห่งกฎกระทรวง ฉบับที่ ๑๓ (พ.ศ. ๒๔๙๗)
ออกตามความในพระราชบัญญัติ
ควบคุมการแลกเปลี่ยนเงิน พุทธศักราช ๒๔๘๕
เจ้าพนักงานให้ตัวแทนรับอนุญาตอนุญาตในนาม
เจ้าพนักงานได้ในกรณีต่อไปนี้
                        (๑)  รับชำระค่าของส่งออกเป็นเงินบาทจากบัญชีเงินบาทของบุคคลที่มีถิ่นที่อยู่
นอกประเทศ โดยให้ระบุการชำระเงินค่าของในข้อ ๔ ของสำเนาแบบ
ธ.ต. ๑ ว่า "รับชำระจากบัญชี
เงินบาทของบุคคลที่มีถิ่นที่อยู่นอกประเทศ"
และให้ยื่นสำเนาแบบ ธ.ต. ๑ ต่อตัวแทนรับอนุญาต
เมื่อจะขอรับเงินบาทจากบัญชีเงินบาทของบุคคลที่มีถิ่นที่อยู่นอกประเทศ
                        (๒) 
รับชำระค่าของที่ส่งออกไปยังสาธารณรัฐสังคมนิยมเวียดนามหรือประเทศ
ที่มีพรมแดนติดต่อกับประเทศไทยเป็นเงินบาท
โดยให้ระบุการชำระเงินค่าของในข้อ ๔ ของสำเนา
แบบ ธ.ต. ๑ ว่า "รับชำระเป็นเงินบาท"
และให้ยื่นสำเนาแบบ ธ.ต. ๑ ต่อตัวแทนรับอนุญาตพร้อม
ใบสำแดงการนำเงินบาทเข้ามาในประเทศที่พนักงานเจ้าหน้าที่ศุลกากรประทับตราและลงชื่อในใบ
สำแดงดังกล่าวแล้วและแบบรายงานตามที่เจ้าพนักงานกำหนด
                        (๓) 
ยกเว้นไม่ขายเงินตราต่างประเทศค่าของส่งออกแก่ตัวแทนรับอนุญาตและ
ไม่นำเงินตราต่างประเทศดังกล่าวฝากไว้กับตัวแทนรับอนุญาต
ทั้งนี้ โดยประสงค์จะโอนให้แก่
ตัวแทนรับอนุญาต เพื่อชำระหนี้เงินกู้เงินตราต่างประเทศ
หรือโอนให้บุคคลที่มีถิ่นที่อยู่นอกประเทศ 
เพื่อชำระหนี้ค่าของหรือเพื่อวัตถุประสงค์ตามข้อ ๑๕
แห่งประกาศกระทรวงการคลัง เรื่อง คำสั่ง
รัฐมนตรีให้ไว้แก่ตัวแทนรับอนุญาต ลงวันที่ ๑๙ มีนาคม ๒๕๓๔
ตัวแทนรับอนุญาตต้องให้ผู้ขอยื่น
สำเนาแบบ ธ.ต. ๑ โดยระบุข้อความไว้ตอนบนของแบบรายงานว่า
"ไม่ขายไม่ฝากเงินตราต่าง
ประเทศ" และคำขอแบบ ธ.ต. ๕
พร้อมเอกสารหลักฐานตามที่กำหนดในข้อ ๑๐ หรือข้อ ๑๑ แห่ง
ประกาศเจ้าพนักงานควบคุมการแลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับ
การแลกเปลี่ยนเงิน ลงวันที่ ๑ เมษายน ๒๕๓๔
                        (๔) 
ยกเว้นการจัดให้ได้มาซึ่งเงินตราต่างประเทศค่าของส่งออก ในกรณีที่มีการ
หักกลบลบหนี้ โดยตัวแทนรับอนุญาตต้องให้ผู้ขอยื่นสำเนาแบบ
ธ.ต. ๑ และเอกสารที่เกี่ยวข้องอัน
แสดงการหักกลบลบหนี้ดังกล่าวอย่างชัดแจ้ง
                        (๕) 
ยกเว้นการจัดให้ได้มาซึ่งเงินตราต่างประเทศค่าของส่งออกที่เป็นการรับ
จ้างผลิตในส่วนที่เป็นค่าวัตถุดิบที่ผู้ว่าจ้างส่งเข้ามาให้
โดยผู้ส่งออกจะต้องรายงานในแบบ ธ.ต. ๑ 
และ ธ.ต. ๒ ให้ตรงกับข้อเท็จจริง และยื่นสำเนาแบบ ธ.ต. ๑
และเอกสารที่แสดงว่าเป็นการรับจ้าง
ผลิต
ซึ่งแสดงมูลค่าวัตถุดิบที่ผู้ว่าจ้างส่งเข้ามาให้ต่อตัวแทนรับอนุญาต
                        การขอยกเว้นตาม
(๓) และ (๔) ให้รวมถึงกรณีที่ขอยกเว้นเพื่อชำระหนี้หรือ
เนื่องจากการหักกลบลบหนี้ของธุรกิจในเครือ
โดยมีหลักฐานการเป็นธุรกิจในเครือประกอบด้วย
                        เมื่อตัวแทนรับอนุญาตตรวจสอบจนเป็นที่พอใจว่าข้อความในสำเนาแบบ
ธ.ต. 
๑ ตามวรรคหนึ่ง และคำขอแบบ ธ.ต. ๕ ตามวรรคหนึ่ง (๓)
รวมทั้งเอกสารประกอบแท้จริงและถูก
ต้อง ให้ตัวแทนรับอนุญาตอนุญาตสำเนาแบบ ธ.ต. ๑ และคำขอแบบ
ธ.ต. ๕ ในนามเจ้าพนักงาน
ได้และให้คืนสำเนาแบบ ธ.ต. ๑
ที่ได้อนุญาตแล้วให้ผู้ส่งของออก และส่งภาพถ่ายของสำเนาแบบ 
ธ.ต. ๑ และคำขอแบบ ธ.ต. ๕
ที่มีการอนุญาตดังกล่าวและแบบรายงานตาม (๒) ให้เจ้าพนักงาน
ภายใน ๕ วันทำการนับแต่วันที่อนุญาต
ส่วนเอกสารประกอบให้ตัวแทนรับอนุญาตเก็บรักษา"

                        ข้อ  ๑๖  ให้ยกเลิกความในข้อ ๒ แห่งประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ ๓) 
ลงวันที่ ๒ กุมภาพันธ์ ๒๕๓๗ และให้ใช้ความต่อไปนี้แทน
                        "ข้อ  ๒ 
ในกรณีที่บุคคลในประเทศยื่นคำขอแบบ ธ.ต. ๕ ขอซื้อหรือแลกเปลี่ยน
หรือถอนหรือกู้ยืมเงินตราต่างประเทศเพื่อวัตถุประสงค์ดังต่อไปนี้
                        (๑) 
เพื่อลงทุนในกิจการที่ต่างประเทศหรือให้กู้ยืมแก่กิจการในเครือที่ต่าง
ประเทศตามข้อ ๑๐ (๕) หรือ (๖)
แห่งประกาศเจ้าพนักงานควบคุมการแลกเปลี่ยนเงิน เรื่อง การ
กำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน
ลงวันที่ ๑ เมษายน ๒๕๓๔ เป็น
จำนวนเกินกว่าปีละ ๕,๐๐๐,๐๐๐ ดอลลาร์สหรัฐอเมริกา
หรือเทียบเท่าตามอัตราตลาด แต่ไม่เกิน
ปีละ ๑๐,๐๐๐,๐๐๐
ดอลลาร์สหรัฐอมริกาหรือเทียบเท่าตามอัตราตลาด
                        (๒)  เพื่อเป็นค่าใช้จ่ายเดินทางในรูปอื่นนอกจากธนบัตร
ธนาคารบัตร หรือ
เหรียญกษาปณ์ เป็นจำนวนเกินกว่า ๒๐,๐๐๐
ดอลลาร์สหรัฐอเมริกาหรือเทียบเท่าตามอัตราตลาด
                        เมื่อตัวแทนรับอนุญาตตรวจสอบคำขอแบบ
ธ.ต. ๕ พร้อมทั้งเอกสารหลักฐานที่
ผู้ขอยื่นตามข้อ ๑๐ แห่งประกาศเจ้าพนักงานควบคุมการแลกเปลี่ยนเงิน
เรื่อง การกำหนด
หลักเกณฑ์และวิธีปฏิบัติเกี่ยวกับการแลกเปลี่ยนเงิน
ลงวันที่ ๑ เมษายน ๒๕๓๔ และพอใจว่าเป็น
เอกสารหลักฐานที่แท้จริงและถูกต้องแล้วให้ตัวแทนรับอนุญาตอนุญาตคำขอแบบ
ธ.ต. ๕ ในนาม
เจ้าพนักงานได้ และส่งคำขอแบบ ธ.ต. ๕
ดังกล่าวให้เจ้าพนักงานภายใน ๕ วันทำการ นับแต่วันที่
ขายให้แลกเปลี่ยน ให้ถอน หรือให้กู้ยืม"

                        ข้อ  ๑๗  ให้ยกเลิกความในข้อ ๓ แห่งประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ ๓) 
ลงวันที่ ๒ กุมภาพันธ์ ๒๕๓๗ และให้ใช้ความต่อไปนี้แทน
                        "ข้อ  ๓ 
ในกรณีบุคคลที่ได้มาซึ่งเงินตราต่างประเทศอันเกิดจากแหล่งเงินได้ใน
ต่างประเทศนอกจากค่าของที่ส่งออกจะขอยกเว้นไม่ปฏิบัติตามข้อ
๗ และข้อ ๒๐ แห่งกฎกระทรวง 
ฉบับที่ ๑๓ (พ.ศ. ๒๔๙๗)
ออกตามความในพระราชบัญญัติควบคุมการแลกเปลี่ยนเงิน พุทธ
ศักราช ๒๔๘๕
โดยประสงค์จะโอนเงินดังกล่าวให้แก่ตัวแทนรับอนุญาตเพื่อชำระหนี้เงินกู้เงินตรา
ต่างประเทศ
หรือโอนออกไปให้แก่บุคคลที่มีถิ่นที่อยู่นอกประเทศเพื่อชำระหนี้ค่าของหรือเพื่อวัตถุ
ประสงค์ตามข้อ ๑๕ แห่งประกาศกระทรวงการคลัง เรื่อง
คำสั่งรัฐมนตรีให้ไว้แก่ตัวแทนรับอนุญาต 
ลงวันที่ ๑๙ มีนาคม ๒๕๓๔
ตัวแทนรับอนุญาตต้องจัดให้ผู้นั้นยื่นรายงานตามแบบ ธ.ต. ๓ เมื่อมี
การโอนเงินเข้ามา โดยระบุข้อความไว้ด้านบนของแบบรายงานว่า
"ไม่ขายไม่ฝาก" และคำขอแบบ 
ธ.ต. ๕ ที่ระบุเลขที่แบบ ธ.ต. ๓ ที่เกี่ยวข้อง
พร้อมด้วยเอกสารหลักฐานตามที่ระบุไว้ตามข้อ ๑๐ 
และข้อ ๑๑ แห่งประกาศเจ้าพนักงานควบคุมการแลกเปลี่ยนเงิน
เรื่อง การกำหนดหลักเกณฑ์และ
วิธีปฏิบัติเกี่ยวกับการแลกเปลี่ยนเงิน ลงวันที่ ๑ เมษายน
๒๕๓๔
                        การขอยกเว้นตามวรรคหนึ่งให้รวมถึงกรณีที่ขอยกเว้นเพื่อชำระหนี้ของธุรกิจใน
เครือโดยมีหลักฐานการเป็นธุรกิจในเครือประกอบด้วย
                        เมื่อตัวแทนรับอนุญาตตรวจสอบจนเป็นที่พอใจว่า
ข้อความในรายงานแบบ 
ธ.ต. ๓ และคำขอแบบ ธ.ต. ๕
รวมทั้งอกสารหลักฐานดังกล่าวแท้จริงและถูกต้องแล้วให้ตัวแทน
รับอนุญาตอนุญาตคำขอแบบ ธ.ต. ๕
ในนามเจ้าพนักงานและดำเนินการโอนเงินตราต่างประเทศ
ตามความประสงค์ของผู้นั้นได้ และส่งคำขอแบบ ธ.ต. ๕
ดังกล่าวให้เจ้าพนักงานภายใน ๕ วันทำ
การนับแต่วันที่โอนเงิน"

                        ข้อ  ๑๘  ให้ยกเลิกความในข้อ ๒ แห่งประกาศเจ้าพนักงานควบคุมการ
แลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ ๔) 
ลงวันที่ ๓ กรกฎาคม ๒๕๓๘ และให้ใช้ความต่อไปนี้แทน
                        "ข้อ  ๒ 
เจ้าพนักงานอนุญาตให้ผู้ส่งออกที่ได้รับเงินตราต่างประเทศค่าของที่ส่ง
ออกและผู้ที่ได้มาซึ่งเงินตราต่างประเทศในกรณีอื่น ๆ
ฝากเงินตราต่างประเทศดังกล่าวไว้กับ
ธนาคารเพื่อการส่งออกและนำเข้าแห่งประเทศไทย
หรือโอนเงินตราต่างประเทศดังกล่าวให้แก่
ธนาคารเพื่อการส่งออกและนำเข้าแห่งประเทศ
หรือบรรษัทเงินทุนอุตสาหกรรมแห่งประเทศไทยได้"

                        ข้อ  ๑๙  ในกรณีที่บุคคลในประเทศยื่นคำขอแบบ ธ.ต. ๕
ขอซื้อหรือแลกเปลี่ยน
หรือถอนเงินตราต่างประเทศ เพื่อวัตถุประสงค์ดังต่อไปนี้
                        (๑) 
เพื่อซื้อหุ้นบริษัทในเครือเดียวกันที่ต่างประเทศในลักษณะที่เป็นการให้
สวัสดิการแก่พนักงานในวงเงินไม่เกิน ๑๐๐,๐๐๐
ดอลลาร์สหรัฐอเมริกาหรือเทียบเท่าตามอัตรา
ตลาดต่อรายต่อปี
                        (๒) 
เพื่อซื้ออสังหาริมทรัพย์เป็นที่พักอาศัยภายในวงเงินรวมไม่เกิน ๕๐๐,๐๐๐ 
ดอลลาร์สหรัฐอเมริกาหรือเทียบเท่าตามอัตราตลาดต่อราย
                        เมื่อตัวแทนรับอนุญาตตรวจสอบคำขอแบบ
ธ.ต. ๕ พร้อมทั้งเอกสารหลักฐานที่
ผู้ขอยื่นตามที่เจ้าพนักงานกำหนดและพอใจว่าเป็นเอกสารหลักฐานที่แท้จริงและถูกต้องแล้ว
ให้
ตัวแทนรับอนุญาตอนุญาตคำขอแบบ ธ.ต. ๕ ในนามเจ้าพนักงานได้และส่งคำขอแบบ
ธ.ต. ๕ ดัง
กล่าวพร้อมทั้งเอกสารหลักฐานที่เป็นคำรับรองตามแบบที่กำหนด
ให้เจ้าพนักงานภายใน ๕ วันทำ
การนับแต่วันที่ขาย ให้แลกเปลี่ยน หรือให้ถอน

                        ข้อ  ๒๐  ในกรณีที่บุคคลในประเทศยื่นคำขอแบบ ธ.ต. ๕
ขอซื้อหรือแลกเปลี่ยน
หรือถอนเงินตราต่างประเทศจากบัญชีเงินฝากเงินตราต่างประเทศของตน
เพื่อบริจาคให้สาธารณ
ประโยชน์
ให้ตัวแทนรับอนุญาตตรวจสอบรายละเอียดเกี่ยวกับการบริจาคและหากพิจารณาแล้ว
เห็นว่าเป็นการบริจาคให้แก่สาธารณประโยชน์จริงในวงเงินไม่เกิน
๑๐๐,๐๐๐ ดอลลาร์สหรัฐ
อเมริกาหรือเทียบเท่าตามอัตราตลาดต่อรายต่อปี
ให้ตัวแทนรับอนุญาตอนุญาตคำขอแบบ ธ.ต. ๕ 
ในนามเจ้าพนักงานได้ และส่งคำขอแบบ ธ.ต. ๕
ดังกล่าวให้เจ้าพนักงานภายใน ๕ วันทำการนับแต่
วันที่ขาย ให้แลกเปลี่ยนหรือให้ถอน

                        ข้อ  ๒๑  ในกรณีที่ส่วนราชการ องค์การของรัฐ องค์การของรัฐบาล และ
รัฐวิสาหกิจของประเทศ
ขอถอนเงินจากบัญชีเงินฝากเงินตราต่างประเทศของตนเพื่อวัตถุประสงค์
ตามที่กล่าวข้างล่างนี้ ให้ผู้ถอนยื่นคำขอแบบ ธ.ต. ๕
ต่อตัวแทนรับอนุญาตผู้รับฝาก และให้ตัวแทน
รับอนุญาตอนุญาตคำขอในนามเจ้าพนักงานได้
                        (๑) 
โอนเข้าบัญชีเงินฝากเงินตราต่างประเทศของส่วนราชการ องค์การของรัฐ 
องค์การของรัฐบาล และรัฐวิสาหกิจของประเทศไทย
ซึ่งมีภาระต้องชำระเงินให้แก่บุคคลในต่าง
ประเทศ ตัวแทนรับอนุญาต
ธนาคารเพื่อการส่งออกและนำเข้าแห่งประเทศไทย หรือบรรษัทเงินทุน
อุตสาหกรรมแห่งประเทศไทยภายใน ๓
เดือนนับแต่วันที่โอนเข้าบัญชี โดยมีเอกสารประกอบตามที่
กำหนดในข้อ ๑๐ และข้อ ๑๑
แห่งประกาศเจ้าพนักงานควบคุมการแลกเปลี่ยนเงิน เรื่อง การ
กำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน
ลงวันที่ ๑ เมษายน ๒๕๓๔
                        (๒) 
โอนเข้าบัญชีเงินฝากเงินตราต่างประเทศของข้าราชการหรือลูกจ้างของ
ส่วนราชการ องค์การของรัฐ องค์การของรัฐบาลของประเทศไทย
ที่ปฏิบัติงานในต่างประเทศ
                        เมื่อตัวแทนรับอนุญาตอนุญาตในนามเจาพนักงานตามวรรคหนึ่ง
ให้สำแดง
จำนวนเงิน วันเดือนปีที่ถอน
พร้อมทั้งลงลายมือชื่อและประทับตราในคำขอแบบ ธ.ต. ๕ และส่งคำ
ขอแบบ ธ.ต. ๕ ดังกล่าวให้เจ้าพนักงานภายใน ๕
วันทำการนับแต่วันที่ถอน
                        ให้ตัวแทนรับอนุญาตรับฝากเงินตราต่างประเทศเข้าบัญชีเงินฝากเงินตรา
ต่างประเทศตาม (๑) และ (๒) ได้
โดยตัวแทนรับอนุญาตต้องเรียกให้ผู้ฝากยื่นรายงานแบบ ธ.ต. ๓ 
ตามระเบียบและให้ระบุเลขที่คำขอแบบ ธ.ต. ๕
ที่เกี่ยวข้องไว้ในแบบรายงานแบบ ธ.ต. ๓ ด้วย

                        ข้อ  ๒๒  ประกาศฉบับนี้ให้ใช้บังคับตั้งแต่วันที่ ๒ กันยายน พ.ศ. ๒๕๔๕ 
เป็นต้นไป

                                                            ประกาศ
ณ วันที่ ๓๐ กรกฎาคม พ.ศ. ๒๕๔๕

ธาริษา  วัฒนเกส

เจ้าพนักงานควบคุมการแลกเปลี่ยนเงิน

[รก.๒๕๔๕/พ๗๕ง/๒๘/๑๔ สิงหาคม ๒๕๔๕]

                                                                        พุทธชาด
/ แก้ไข
                                                                        ๑๒
พฤศจิกายน ๒๕๔๕
                                                                        A+B
(C)